पिता ने कभी नहीं दिया मां को पत्नी का दर्जा, उन्हें हमेशा अपना धर्म छिपाकर रहना पड़ा
Bollywood Director Mahesh Bhatt Speaks About His Tragic Childhood. डायरेक्टर महेश भट्ट् हाल ही में अरबाज खान के चैट शो 'द इनविन्सिबल्स विद अरबाज खान' में पहुंचे। इस दौरान उन्होंने अपनी जिंदगी से जुड़े कई ट्रैजिक किस्से शेयर किए
डायरेक्टर महेश भट्ट हाल ही में अरबाज खान के चैट शो 'द इनविन्सिबल्स विद अरबाज खान' में पहुंचे। इस दौरान उन्होंने अपनी जिंदगी से जुड़े कई ट्रैजिक किस्से शेयर किए। इंटरव्यू के दौरान महेश भट्ट ने बताया कि उनका बचपन बेहद मुश्किलों भरा रहा। पिता नानाभाई भट्ट पहले से ही शादीशुदा थे इस वजह से उन्होंने जीते-जी महेश की मां को कभी भी पत्नी का दर्जा नहीं दिया। यही वजह थी कि बचपन में लोग महेश को नाजायज औलाद कहकर चिढ़ाया करते थे।
महेश ने बताया उनकी मां मुस्लिम थीं, लेकिन हिंदू इलाके में रहने की वजह से उनकी मां को अपना धर्म छिपाकर रहना पड़ा था। बातचीत के महेश ने कहा- मेरी मां केवल इतना चाहती थीं कि उन्हें मेरे पिता नानाभाई भट्ट स्वीकार कर लें, लेकिन क्योंकि वो पहले से ही शादीशुदा थे और उनका अपना परिवार था, इसलिए उन्होंने कभी भी मां को उनका हक नहीं दिया था।
निधन के बाद पिता ने मां की मांग में भरा था सिंदूर- महेश 
महेश भट्ट ने उस मुश्किल के दौर को याद करते हुए लिखा- ‘जब 1998 में मेरी मां का देहांत हुआ, तो उनकी आखिरी इच्छा थी कि उन्हें उनके धर्म के अनुसार दफन किया जाए। मेरे पिता अपनी पहली पत्नी के साथ अंतिम संस्कार के लिए आए थे, तो उन्होंने पहली बार उनकी मांग में सिंदूर लगाया था।’
‘यह देखकर मैं हैरान रह गया, मैंने यही सोचता रह गया कि उन्हें यह करने में बहुत देर हो गई। उस घटना ने मुझे तोड़कर रख दिया। मां हमेशा चाहती थीं कि पिता उन्हें सबके सामने स्वीकार करें, लेकिन अफसोस ऐसा नहीं हो सका।’
पिता ने नहीं पूरी की मां की इच्छा 
महेश बोले- जब मैंने पिता को मां की अंतिम इच्छा के बारे में बताया कि वो चाहती थीं कि उन्हें वहीं दफनाया जाए जहां उनकी मां को शिया कब्रिस्तान में दफनाया गया है। यह कहते हुए जब मैंने उनकी तरफ देखा तो उनका चेहरा पूरी तरह से पीला पड़ गया था। उन्होंने हाथ जोड़कर मुझे कहा कि माफ कर दे बेटा, मेरा धर्म मुझे वहां जाने की इजाजत नहीं देता। उनकी की इस बात से मेरा दिल बुरी तरह टूट गया।
मैं तो बेटा हूं, मुझे तो जाना पड़ेगा
महेश ने आगे बताया - मैं पिता से गुस्सा नहीं था, लेकिन मैंने कहा मैं तो बेटा हूं। मुझे तो जाना पड़ेगा। यह अधिकार देने से मुझे ऊपर वाला भी इनकार नहीं कर सकता। महेश मानते हैं कि उनके पिता अपनी परवरिश के कैदी थे, लेकिन इस वाकये ने उन्हें जीवन भर के लिए डरा दिया। उनकी बात करते हुए मेरी आंखों में अभी भी आंसू हैं।
बता दें कि 1998 में आई फिल्म जख्म महेश भट्ट के बचपन पर आधारित है, जिसमें एक्ट्रेस पूजा भट्ट ने उनकी मां पर आधारित किरदार निभाया है।
